**Jerry Butler** (født 8. desember 1939 i Sunflower i Mississippi), med tilnavnet *The Ice Man*, er en USA-amerikansk soulsanger og låtskriver. Han var den opprinnelige førstesangeren i vokalgruppa The Impressions, men han har også en lang og suksessrik solokarriere.

Butler vokste opp i et av Chicagos fattigere strøk. Han blei aktiv i musikklivet i ei lokal kirke. Her traff han blant annet Curtis Mayfield, og de to var med i gospelgruppa *Northern Jubilee Gospel Singers*. Mayfield og Butler blei også med i gruppa *The Roosters*, da noen av medlemmene i denne flytta til Chicago. Gruppa blei i 1958 omdøpt til *The Impressions*. De fikk platekontrakt, og sangen «For Your Precious Love», skrevet av blant annet Butler og med ham som førstesanger, fikk en tredjeplass Billboards rhythm-and-blues-liste.

Samme høst forlot Butler Impressions og satsa på en solokarriere. Han hadde ei rekke slagere, både som sanger og som låtskriver. Mange av innspillingene var sammen med Mayfield, men han hadde også fine duetter med Dee Clark og Betty Everett. Etter en periode med svakere prestasjoner, fikk han ny suksess med albumene *The Ice Man Cometh* (1968) og *Ice On Ice* (1970). Den førstnevnte gav ham to Grammy-nominasjoner.

Han har også produsert album for flere andre artister.

Sangen «He Will Break Your Heart», som Butler sjøl gav ut i 1960, blei i 1975 spilt inn av Tony Orlando and Dawn under tittelen «He Don't Love You (Like I Love You)». Denne innspillinga nådde førsteplassen på Billboard Hot 100s popliste.

I 1991 blei The Impressions, og dermed Butler, innvotert i Rock and Roll Hall of Fame.

I 1984 starta Butler et eget øldistribusjonsselskap. Året etter gikk han inn i lokalpolitikken som *commisioner* i Cook County i Illinois. Han blei gjenvalgt så seint som i 2014.

Referanser
----------

1. ↑   ČSFD, ČSFD person-ID 395447[Hentet fra Wikidata]
2. 1 2 3 4  Artikkel om Butler i Jan Sneum: *Politikens rock-leksikon – Udenlandsk rock gennem 40 år*, Politikens Forlag 1992, side 78 f.
3. ↑  Om «For Your Precious Love» på nettstedet Allmusic.com; besøkt 3. februar 2016.
4. ↑  Oversikt på nettstedet Awardsandshows.com; besøkt 3. februar 2016.
5. ↑  Oversikt Arkivert 2. februar 2016 hos Wayback Machine. over Billboards listetopper i 1975; besøkt 3. februar 2016.
6. ↑  Omtale av The Impressions på nettstedet til Rock and Roll Hall of Fame; besøkt 3. februar 2016.
7. ↑  «Jerry "Iceman" Butler re-elected Cook County Commissioner» Arkivert 4. mars 2016 hos Wayback Machine. i *Hyde Park Herald* 20. mars 2014; besøkt 3. februar 2016.

Eksterne lenker
---------------

* (en) Jerry Butler – kategori av bilder, video eller lyd på Commons Rediger på Wikidata
* (en) Jerry Butler på Internet Movie Database Rediger på Wikidata

* (en) Jerry Butler hos The Movie Database Rediger på Wikidata
* (en) Jerry Butler på Discogs Rediger på Wikidata

* (en) Jerry Butler på MusicBrainz Rediger på Wikidata

* (en) Jerry Butler på Songkick Rediger på Wikidata

* (en) Jerry Butler på Genius — sangtekster Rediger på Wikidata

* (en) Jerry Butler på AllMusic Rediger på Wikidata
* Diskografi og listeplasseringer på nettstedet Allmusic.com

  


|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** MusicBrainz **·** Discogs **·** AllMusic
 |